Meer bekend oor N4-transitorooftog - Maroela Media
Geen verdagtes is nog in hegtenis geneem ná die transitorooftog wat Vrydagaand op die N4 in Silverton tussen Watermeyerstraat en Simon Vermootenweg plaasgevind het nie.
Kapt. Ndivhuwo Mulamu, woordvoerder van die Valke, wat nou die ondersoek behartig, het aan Maroela Media bevestig dat die Valke steeds op soek is na 'n onbekende aantal verdagtes wat in 'n wit BMW en 'n groen BMW van die toneel gevlug het.
Mulamu kon bevestig dat twee veiligheidswagte van die G4S-voertuig wat aangeval is, gering beseer en na die hospitaal vervoer is vir verdere behandeling.
Sy het ook bevestig dat 'n onbevestigde hoeveelheid kontant tydens die aanval gesteel is.
"Die verdagtes het onbekende springstoftoestelle gebruik om die deure van die geldwa oop te blaas," het Mulamu gesê.
Maroela Media het vroeër berig gebruikers het op Twitter gesê daar kon duidelik 'n ontploffing en vele skote in die omgewing gehoor word.
Dié aanval is uitgevoer slegs 'n dag ná 'n groep swaar gewapende verdagtes Donderdag op twee geldwaens in Boksburg aan die Oos-Rand toegeslaan het. Agt mense, onder wie twee omstanders, is gewond.
Maroela Media het Vrydagoggend berig vyf verdagtes is kort ná die rooftog op die M2-hoofweg deur die Valke vasgetrek.
Iemand anders het ook al voorheen die vraag gevra……..Hoekom word G4S se voertuie meestal geteiken? Wat is die moontlikheid van info van binne? Ek weet net van 1 voorval in die laaste maand waar die aanvallers onsuksesvol was en leë hande op die vlug moes slaan nadat daar weerstand vanuit n onverwagte oord gekom het……ek vra maar net???
Dit is amper weer verkissing en daar moet baie geld ingesamel word daarvoor.
dit is my mening waarom G4S klokslag! ek ruik lankal ñ rot, en daai rot stink!
@Bok, jy het "n geldige punt beet en daar moet duisende kospakkies, T-hemde, keppies en vlae voorsien word. Hierdie plofstowwe word heelwat oor die grens ingebring en gaan nou nie spesifiek noem watter lande nie. Daar word rooftogte uitgevoer en elkeen kry sy gedeelte.
Sit n bom of ploftoestel binne in die kluise van die geldwaens. Sodra hulle dit opblaas dan onplof die toestel binne in die kluis ook en al die geld daarmee heen. Personeel kleefmyn of self n paar handgenate sal die ding doen.
Hulle lieg al vir jare deur te vertel van ink wat die note vlek.
Daar het ook maar niks gekom van die destydse aankondiging dat die geld met ink gevlek sal word sodra die kluise onwettig oopgemaak word. Waarom word dit nie toegepas nie – kan sekerlik nie moeilik wees om te inplementeer nie?
Party wagte word lig beseer. Huh?.andere word doodgeskiet. Een plus een is twee. Ma net my beskeie mening